Reacția lui Vlad Voiculescu la înțelegerea dintre Nicușor Dan și PNL: Nu știam nimic. A refuzat de două ori protocolul pe care i l-am propus de a merge în tandem. Dacă acesta e motivul, ar fi o mare dezamăgire

Candidatul PLUS la Primăria Generală, Vlad Voiculescu, a declarat pentru G4Media.ro că nu știa nimic despre faptul că Nicușor Dan a bătut palma cu PNL pentru a fi susținut în cursa pentru Primăria Generală a Capitalei, subliniind că, dacă Dan a refuzat protocolul de a merge în tandem din cauza negocierilor cu PNL, acest lucru ar fi ”o mare dezamăgire”.

”Ieri aveam întâlnire programată cu Nicușor Dan. A amânat-o până astăzi la 15:00. Protocolul propus de mine pentru a merge în tandem a fost de două ori refuzat, acum trei săptămâni prima dată și acum o săptămână a doua oară. Sper ca explicația să nu fie cea despre care citesc acum. Ar fi o mare dezamagire”, a declarat Vald Voiculescu pentru G4Media.ro.

Nicușor Dan a bătut palma cu PNL, partid care urmează să îl susțină în cursa pentru Primăria Generală a Capitalei, au declarat pentru G4Media.ro surse politice.

Potrivit acestora, anunțul oficial urmează să fie făcut chiar de liderul PNL, Ludovic Orban, într-o declarație de presă anunțată pentru ora 12:00.

Citește integral: SURSE Candidatul USR, Nicușor Dan, a bătut palma cu PNL pentru a fi sprijinit în cursa pentru Primăria Capitalei